Adventiste pannakse tähele ühel Ungari suurimal muusikafestivalil.
See on veidi ebatavaline,
aga kehakleepsud on tõmmanud külastajate tähelepanu
kohalike koguduseliikmete telgile.
On oluline leida midagi, mis inimesi rõõmustaks.
Aga ärge muretsege, need värvid tulevad pestes maha.
Samuti pakuvad nad mahatulevat juuksevärvi,
limonaadi
ja loomulikult palvet.
Sellistel üritustel on koguduseliikmetel võimalus kutsuda
külastajaid lähedalasuvasse mõjukeskusesse.
Tunderevesz tuli sellesse linnamõjukeskusesse,
lootes leida leevendust oma terviseprobleemidele.
Töötajad tervitasid teda soojalt
ja pärast ülevaatust soovitasid nad elustiilimuutust
ja looduslikku ravi, mida keskuses pakutakse.
Tema tervis paranes aja jooksul
ja nüüd ei suuda ta ette kujutada,
milline tema elu oleks, kui ta ei oleks siia tulnud.
Ja seda mitte ainult füüsilise, vaid ka vaimse ja sotsiaalse tervise mõttes.
Ma sain siin töötavate inimestega sõbraks.
Selline kogukond on nii oluline.
Olen siin palju õppinud ja see on olnud ülesehitav kogemus.
Kuigi teenuseid pakutakse ilma mingi tagamõtteta,
siis vahel viivad need kontaktid enama kui vaid parema terviseni.
Alates sellest, kui hakkasin siin käima,
olen otsustanud osaleda suvises adventistide terviselaagris.
Ja olen hakanud Piiblit õppima.
Adventistide laagripaik on avatud ühe nädala igal suvel.
Inimesi tuleb kogu Ungarist,
et leida uusi sõpru ja osaleda tegevustes vabas õhus.
Enamik on laagrist kuulnud erinevate mõjukeskuste kaudu
või siis oma adventistidest sõprade käest.
See on elustiili laager.
Tegeleme elustiili evangelismiga.
See tähendab, et kutsume oma sõpru ja inimesi,
kellel ei ole adventkogudusega kontakti.
Siin on umbes 200 inimest,
enamik neist ei ole adventistid.
Nad on siin, sest meil on matkaprogrammid,
rattasõit ja erinevad spordiprogrammid,
Ja need programmid tõmbavad neid siia.
Kui me kutsume inimesi kohalikku kogudusse, siis inimesed ei pruugi tulla.
Vähemalt selles Euroopa osas.
Aga kui kutsume neid osalema sellises programmis,
siis nad tahavad tulla.
Sest nad tahavad elada tervislikult, tahavad uusi sõpru.
See on pehme viis, kuidas nendega sidet luua
ja kuidas aidata neil luua sidet Jeesuse ning adventkogudusega.
Laager on sotsiaalne koht,
kus inimesed saavad looduse keskel lähedasemaks.
Siin on seminare ja arutelusid tervise ja usu teemadel,
mis pakuvad huvi paljudele osalejatele.
Neile antakse tervislikku toitu,
sealhulgas leiba laagriahjust.
Nädala lõpus lähevad paljud koju, olles laagrist inspireeritud.
Mõned otsustavad hakata isegi Piiblit õppima
või otsustavad teha vabatahtlikutööd kohalikus mõjukeskuses.
Nende jaoks, kes ei ela mõjukeskuse lähedal, on teistsugune lahendus.
Ungari kogudusejuhid Duna liidus
taavad kohtuda inimestega seal, kus inimesed on.
Nii lõid nad hästivarustatud misjonitreileri.
Pärast kaubiku ja treileri ostmist
disainisid ja renoveerisid adventvabatahtlikud treileri nii,
et sellest sai moodne liikuv mõjukeskus.
Duna liidus on 53 kogudust,
nii et igal kogudusel on võimalik kasutada seda kaubikut
ühel nädalavahetusel aastas.
Seda tööd korraldavad vabatahtlikud,
kes teevad tihedat koostööd kohalike koguduseliikmetega, kes neid kutsusid,
et otsustada, milline programm sobiks sellesse kogukonda.
Tavaliselt pargitakse kaubik linna keskele.
Siin tehakse tervise-exposid, lasteprogramme, kokaklubi,
kristlikku filmiklubi ja nõustamist.
Programmid selles liikuvas mõju- keskuses peavad olema paindlikud,
et vastata eri linnade inimeste vajadustele.
See kaubik lubab adventistidel kogukonnaliikmetega suhet luua
ja arendada pikaajalisi suhteid.
Teie palved ja globaalmisjoni annetused
on aidanud sellisel misjonitööl reaalsuseks saada.
Palun palvetage jätkuvalt ja mõelge sellele,
mida saaksite selle eesmärgi jaoks anda.
Aitäh, et toetate globaalmisjonit!